title: 2010/106/YUTP: Neuvoston päätös 2010/106/YUTP, annettu 22 päivänä helmikuuta 2010 , Georgian kriisiä varten nimitetyn Euroopan unionin erityisedustajan toimeksiannon jatkamisesta

text:
               23.2.2010

               FI

               Euroopan unionin virallinen lehti

               L 46/5

         NEUVOSTON PÄÄTÖS 2010/106/YUTP,
   annettu 22 päivänä helmikuuta 2010,
   Georgian kriisiä varten nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 25 päivänä syyskuuta 2008 yhteisen toiminnan 2008/760/YUTP (1), jolla Pierre MOREL nimitettiin Euroopan unionin erityisedustajaksi Georgian kriisiä varten 28 päivään helmikuuta 2009 saakka.

               (2)

               Neuvosto hyväksyi 16 päivänä helmikuuta 2009 yhteisen toiminnan 2009/131/YUTP (2) erityisedustajan toimeksiannon jatkamisesta 31 päivään elokuuta 2009. Tätä yhteistä toimintaa muutettiin yhteisellä toiminnalla 2009/571/YUTP (3) erityisedustajan toimeksiannon jatkamisesta 28 päivään helmikuuta 2010.

               (3)

               Erityisedustajan toimeksiantoa olisi jatkettava 31 päivään elokuuta 2010. Erityisedustajan toimeksianto voidaan kuitenkin päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, suosituksesta niin päättää Euroopan ulkosuhdehallinnon perustamista koskevan päätöksen tultua voimaan.

               (4)

               Erityisedustaja toteuttaa toimeksiantonsa tilanteessa, joka voi huonontua ja joka voi vaikuttaa haitallisesti Euroopan unionista tehdyn sopimuksen 21 artiklassa mainittuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Georgian kriisiä varten nimitetyn Euroopan unionin erityisedustajan, jäljempänä ’erityisedustaja’, Pierre MORELin toimeksiantoa 31 päivään elokuuta 2010. Erityisedustajan toimeksianto voidaan päättää aikaisemmin, jos neuvosto korkean edustajan suosituksesta niin päättää Euroopan ulkosuhdehallinnon perustamista koskevan päätöksen tultua voimaan.
   2 artikla
   Tavoitteet
   Georgian kriisiä varten nimitetyn erityisedustajan toimeksianto perustuu tavoitteisiin, jotka on määritelty Brysselissä 1 päivänä syyskuuta 2008 pidetyn Eurooppa-neuvoston ylimääräisen kokouksen päätelmissä ja Georgiasta 15 päivänä syyskuuta 2008 annetuissa neuvoston päätelmissä.
   Erityisedustajan on vahvistettava Euroopan unionin (EU) tehokkuutta ja näkyvyyttä Georgian konfliktin ratkaisuun osallistuttaessa.
   3 artikla
   Toimeksianto
   Näiden poliittisten tavoitteiden saavuttamiseksi erityisedustajan tehtävänä on

               a)

               olla mukana valmistelemassa 12 päivänä elokuuta 2008 tehdyn sopimuksen 6 kohdassa tarkoitettuja kansainvälisiä neuvotteluja, joissa käsitellään erityisesti

                           —

                           alueen turvallisuuteen ja vakauteen liittyviä yksityiskohtia,

                           —

                           kotiseudultaan siirtymään joutuneiden henkilöiden ja pakolaisten tilannetta kansainvälisesti tunnustettujen periaatteiden perusteella, ja

                           —

                           muita osapuolten yhdessä päättämiä aiheita,

                     sekä osallistua unionin kannan määrittelemiseen ja esittää kyseinen kanta näissä neuvotteluissa;

               b)

               helpottaa 8 päivänä syyskuuta 2008 Moskovassa ja Tbilisissä tehdyn sopimuksen täytäntöönpanoa tiiviissä yhteistyössä Yhdistyneiden Kansakuntien ja Euroopan turvallisuus- ja yhteistyöjärjestön (Etyj) kanssa;

         sekä edistää edellä mainittujen tehtävien yhteydessä unionin ihmisoikeuspolitiikan ja tällä alalla hyväksyttyjen, erityisesti naisia ja lapsia koskevien suuntaviivojen täytäntöönpanoa.
   4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan valvonnan alaisena.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. Poliittisten ja turvallisuusasioiden komitea (PTK) huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2010 alkavalla ja 31 päivänä elokuuta 2010 päättyvällä kaudella 502 000 euroa.
   2.   Edellä 1 kohdassa vahvistetulla määrällä rahoitettavat menot ovat rahoituskelpoisia 1 päivästä maaliskuuta 2010 alkaen. Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiannon mukaisista poliittisista erityiskysymyksistä. Erityisedustajan on ilmoitettava pikaisesti neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot ja unionin toimielimet voivat esittää, että henkilöstöä siirretään tilapäisesti työskentelemään erityisedustajan alaisuudessa. Sellaisen henkilöstön palkat, jonka jäsenvaltio tai unionin toimielin siirtää tilapäisesti työskentelemään erityisedustajan alaisuudessa, maksaa asianomainen jäsenvaltio tai EU:n toimielin. Erityisedustajaa voivat avustaa myös jäsenvaltioiden neuvoston pääsihteeristöön tilapäisesti lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion tai unionin toimielimen alaisina ja suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY vahvistettuja turvallisuutta koskevia periaatteita ja vähimmäisvaatimuksia (4) erityisesti EU:n turvallisuusluokiteltujen tietojen hallinnoinnissa.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteuttamiskelpoiset toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti koko suoraan alaisuudessaan olevan henkilöstön turvallisuuden edistämiseksi, ja erityisesti:

               a)

               laatii tarpeen mukaan neuvoston pääsihteeristön ohjeisiin perustuvan operaatiokohtaisen turvallisuussuunnitelman, johon sisällytetään operaatiokohtaiset fyysiset, organisatoriset ja menettelyä koskevat turvallisuustoimenpiteet, jotka koskevat henkilöstön operaatioalueelle ja sen sisällä tapahtuvan turvallisen siirtymisen hallintaa ja turvallisuuden vaarantavien tilanteiden hallintaa, sekä operaation valmius- ja evakuointisuunnitelma;

               b)

               varmistaa, että koko unionin ulkopuolelle lähetetyllä henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistaa, että kaikille unionin ulkopuolelle lähetetyille avustajaryhmän jäsenille, myös paikalla palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä neuvoston pääsihteeristön operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistaa, että kaikki säännöllisten turvallisuusarviointien perusteella annetut suositukset pannaan täytäntöön, ja antaa väliraportin ja toimeksiannon toteuttamista koskevan loppuraportin yhteydessä korkealle edustajalle, neuvostolle ja komissiolle kirjallisia raportteja näiden suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasioiden neuvostolle.
   12 artikla
   Toimien yhteensovittaminen
   1.   Erityisedustaja edistää unionin toiminnan yleistä poliittista yhteensovittamista. Hän auttaa varmistamaan, että kaikkia unionin välineitä sovelletaan johdonmukaisella tavalla unionin poliittisten tavoitteiden saavuttamiseksi. Erityisedustajan toimia koordinoidaan puheenjohtajavaltion ja komission toimien kanssa sekä muiden alueella toimivien EU:n erityisedustajien toimien kanssa ja erityisesti Etelä-Kaukasian erityisedustajan toimien kanssa tämän toimeksiannon erityiset tavoitteet huomioon ottaen. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustuston päällikköön ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustaja pitää yhteyttä myös muihin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti. Erityisedustaja esittää korkealle edustajalle, neuvostolle ja komissiolle toimeksiannon päättyessä raportin toimeksiannon toteuttamisesta.
   14 artikla
   Voimaantulo
   Tämä päätös tulee voimaan päivänä, jona se annetaan.
   Sitä sovelletaan 1 päivästä maaliskuuta 2010.
   15 artikla
   Julkaiseminen
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä helmikuuta 2010.

            Neuvoston puolesta

            Puheenjohtaja

         C. ASHTON

      (1)  EUVL L 259, 27.9.2008, s. 16.

      (2)  EUVL L 46, 17.2.2009, s. 47.

      (3)  EUVL L 197, 29.7.2009, s. 109.

      (4)  EYVL L 101, 11.4.2001, s. 1.


Avis juridique important

|

31998D0160

98/160/EY, Euratom: Neuvoston päätös, tehty 12 päivänä helmikuuta 1998, talous- ja sosiaalikomitean jäsenen nimeämisestä

Virallinen lehti nro L 053 , 24/02/1998 s. 0018 - 0018

NEUVOSTON PÄÄTÖS,tehty 12 päivänä helmikuuta 1998,talous- ja sosiaalikomitean jäsenen nimeämisestä (98/160/EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 194 artiklan,ottaa huomioon Euroopan atomienergiayhteisön perustamissopimuksen ja erityisesti sen 166 artiklan,ottaa huomioon talous- ja sosiaalikomitean jäsenten nimeämisestä 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen (1),sekä katsoo, että edellä mainitussa komiteassa on vapautunut jäsenen paikka Sune Bøghin erottua, mikä on annettu neuvostolle tiedoksi 30 päivänä huhtikuuta 1997,ottaa huomioon Tanskan hallituksen esittämät ehdokkaat,sekä saatuaan Euroopan yhteisöjen komission lausunnon,ON PÄÄTTÄNYT SEURAAVAA:Ainoa artikla Nimetään John Svenningsen talous- ja sosiaalikomitean jäseneksi Sune Bøghin tilalle tämän jäljellä olevaksi toimikaudeksi eli 20 päivään syyskuuta 1998 saakka.Tehty Brysselissä 12 päivänä helmikuuta 1998.Neuvoston puolestaJ. BATTLEPuheenjohtaja(1) EYVL L 257, 5.10.1994, s. 20


title: 2006/345/EY: Neuvoston päätös, tehty  27 päivänä maaliskuuta 2006 , Euroopan yhteisön ja Moldovan tasavallan välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta

text:
               13.5.2006

               FI

               Euroopan unionin virallinen lehti

               L 126/23

         NEUVOSTON PÄÄTÖS,
   tehty 27 päivänä maaliskuuta 2006,
   Euroopan yhteisön ja Moldovan tasavallan välisen tiettyjä lentoliikenteen näkökohtia koskevan sopimuksen allekirjoittamisesta ja väliaikaisesta soveltamisesta
   (2006/345/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 80 artiklan 2 kohdan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
   ottaa huomioon komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 komission aloittamaan kolmansien maiden kanssa neuvottelut voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla.

               (2)

               Komissio on neuvotellut yhteisön puolesta Moldovan tasavallan kanssa sopimuksen tietyistä lentoliikenteen näkökohdista, jäljempänä ’sopimus’. Näissä neuvotteluissa se on noudattanut menettelyjä ja ohjeita, jotka on esitetty komission valtuuttamisesta aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta yhteisön kanssa tehtävillä sopimuksilla tehdyn neuvoston päätöksen liitteessä.

               (3)

               Sopimus olisi allekirjoitettava ja sitä olisi sovellettava väliaikaisesti sillä varauksella, että se tehdään lopullisesti myöhemmin,

         ON PÄÄTTÄNYT SEURAAVAA:
   1 artikla
   Hyväksytään yhteisön puolesta Euroopan yhteisön sekä Moldovan tasavallan välinen tiettyjä lentoliikenteen näkökohtia koskeva sopimus sillä edellytyksellä, että neuvosto tekee päätöksen sopimuksen tekemisestä.
   Sopimuksen teksti on tämän päätöksen liitteenä.
   2 artikla
   Neuvoston puheenjohtaja oikeutetaan nimeämään yksi tai useampi henkilö, jolla on valtuudet allekirjoittaa sopimus yhteisön puolesta sillä edellytyksellä, että sopimus tehdään.
   3 artikla
   Sopimusta sovelletaan väliaikaisesti sen voimaantuloon saakka sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
   4 artikla
   Neuvoston puheenjohtaja oikeutetaan antamaan sopimuksen 8 artiklan 2 kohdassa tarkoitettu ilmoitus.

      Tehty Brysselissä 27 päivänä maaliskuuta 2006.

            Neuvoston puolesta

            Puheenjohtaja

         H. GORBACH

    ---documentbreak---

               13.5.2006

               FI

               Euroopan unionin virallinen lehti

               L 126/24

         Euroopan yhteisön ja Moldovan tasavallan
   SOPIMUS
   tietyistä lentoliikenteen näkökohdista
   EUROOPAN YHTEISÖ
   ja
   MOLDOVAN TASAVALTA, (jäljempänä ’Moldova’),
   (jäljempänä yhdessä ’osapuolet’),
   jotka
   TOTEAVAT, että useiden Euroopan yhteisön jäsenvaltioiden ja Moldovan välillä on tehty kahdenvälisiä lentoliikennesopimuksia, joihin sisältyy Euroopan yhteisön oikeuden vastaisia määräyksiä,
   TOTEAVAT, että Euroopan yhteisöllä on yksinomainen toimivalta monien sellaisten näkökohtien osalta, jotka voivat sisältyä Euroopan yhteisön jäsenvaltioiden ja kolmansien maiden kahdenvälisiin lentoliikennesopimuksiin,
   TOTEAVAT, että johonkin jäsenvaltioon sijoittautuneilla yhteisön lentoliikenteen harjoittajilla on Euroopan yhteisön oikeuden nojalla oikeus syrjimättömään pääsyyn Euroopan yhteisön jäsenvaltioiden ja kolmansien maiden välisille lentoreiteille,
   OTTAVAT HUOMIOON, että Euroopan yhteisön ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on Euroopan yhteisön lainsäädännön mukainen toimilupa,
   TUNNUSTAVAT, että Euroopan yhteisön jäsenvaltioiden ja Moldovan kahdenvälisten lentoliikennesopimusten määräykset, jotka ovat Euroopan yhteisön oikeuden vastaisia, on saatettava sen mukaisiksi, jotta Euroopan yhteisön ja Moldovan väliselle lentoliikenteelle voidaan luoda vankka oikeusperusta ja liikenteen jatkuvuus voidaan taata,
   TOTEAVAT, että Euroopan yhteisön tarkoituksena ei näiden neuvottelujen yhteydessä ole lisätä Euroopan yhteisön ja Moldovan välisen lentoliikenteen kokonaismäärää taikka vaikuttaa yhteisön lentoliikenteen harjoittajien ja Moldovan lentoliikenteen harjoittajien väliseen tasapainoon tai neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
   OVAT SOPINEET SEURAAVAA:
   1 artikla
   Yleiset määräykset
   1.   Tässä sopimuksessa sovelletaan liitteessä IV lueteltuja määritelmiä.
   2.   Kun jossain liitteessä I mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan Euroopan yhteisön jäsenvaltioiden kansalaisiin.
   3.   Kun jossain liitteessä I mainitussa sopimuksessa viitataan kyseisen sopimuksen sopimuspuolena olevan jäsenvaltion lentoliikenteen harjoittajiin tai lentoyhtiöihin, sen on katsottava viittaavan tämän jäsenvaltion nimeämiin lentoliikenteen harjoittajiin tai lentoyhtiöihin.
   2 artikla
   Jäsenvaltion suorittama nimeäminen
   1.   Tämän artiklan 2 kohdan määräykset ovat ensisijaisia liitteessä II olevassa a kohdassa lueteltujen artiklojen niihin määräyksiin nähden, jotka koskevat asianomaisen jäsenvaltion tekemää lentoliikenteen harjoittajan nimeämistä ja Moldovan lentoliikenteen harjoittajalle myöntämiä liikennöintilupia ja muita lupia sekä 3 kohdan määräykset ensisijaisia liitteessä II olevassa b kohdassa lueteltujen artiklojen niihin määräyksiin nähden, jotka koskevat lentoliikenteen harjoittajan liikennöintilupien tai muiden lupien epäämistä, peruuttamista kokonaan tai tilapäisesti taikka niiden rajoittamista.
   2.   Saatuaan ilmoituksen jäsenvaltion suorittamasta nimeämisestä Moldova myöntää asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että

               i)

               lentoliikenteen harjoittaja on sijoittautunut nimeävän jäsenvaltion alueelle Euroopan yhteisön perustamissopimuksen mukaisesti ja sillä on Euroopan yhteisön lainsäädännön mukainen voimassa oleva liikennelupa;

               ii)

               lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen ja asianomainen ilmailuviranomainen on mainittu selvästi nimeämisessä; ja

               iii)

               lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta ja se on näiden tosiasiallisessa määräysvallassa.

         3.   Moldova voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos

               i)

               lentoliikenteen harjoittaja ei ole sijoittautunut nimeävän jäsenvaltion alueelle Euroopan yhteisön perustamissopimuksen mukaisesti tai sillä ei ole Euroopan yhteisön lainsäädännön mukaista voimassa olevaa liikennelupaa;

               ii)

               lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan lakisääteisen valvonnan alainen tai asianomaista ilmailuviranomaista ei ole mainittu selvästi nimeämisessä; tai

               iii)

               lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä III lueteltujen valtioiden ja/tai niiden kansalaisten omistuksessa joko suoraan tai osake-enemmistön kautta tai se ei ole näiden tosiasiallisessa määräysvallassa.

         Moldova ei saa tämän kohdan mukaisia oikeuksia käyttäessään harjoittaa kansallisuuteen perustuvaa syrjintää yhteisön lentoliikenteen harjoittajien välillä.
   3 artikla
   Turvallisuus
   1.   Tämän artiklan 2 kohdan määräyksillä täydennetään tämän sopimuksen liitteessä II olevassa c kohdassa lueteltujen artiklojen määräyksiä.
   2.   Jos jäsenvaltio on nimennyt lentoliikenteen harjoittajan, jonka tosiasiallisesta lakisääteisestä valvonnasta ja sen jatkuvuudesta vastaa jokin toinen jäsenvaltio, lentoliikenteen harjoittajan nimenneen jäsenvaltion ja Moldovan välisen sopimuksen turvallisuusmääräysten nojalla Moldovalle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikenneluvan myöntämiseen.
   4 artikla
   Lentopolttoaineen verotus
   1.   Tämän artiklan 2 kohdan määräyksillä täydennetään liitteessä II olevassa d kohdassa lueteltujen artiklojen vastaavia määräyksiä.
   2.   Mikään liitteessä II olevassa d kohdassa lueteltujen sopimusten kohta ei niissä mahdollisesti olevista päinvastaisista määräyksistä huolimatta saa estää jäsenvaltiota määräämästä syrjimättömin perustein veroja, tulleja tai muita maksuja niiden alueella toimitetulle polttoaineelle, jota käytetään Moldovan nimetyn lentoliikenteen harjoittajan ilma-aluksessa, joka liikennöi asianomaisen jäsenvaltion alueella sijaitsevan paikan ja saman jäsenvaltion alueella sijaitsevan toisen paikan tai jonkin toisen jäsenvaltion alueella sijaitsevan paikan välillä.
   5 artikla
   Kuljetustariffit Euroopan yhteisön sisällä
   1.   Tämän artiklan 2 kohdan määräyksillä täydennetään tämän sopimuksen liitteessä II olevassa e kohdassa lueteltujen artiklojen määräyksiä.
   2.   Tariffeihin, joita Moldovan nimeämät lentoliikenteen harjoittajat perivät kokonaan Euroopan yhteisön alueella tapahtuvasta kuljetuksesta sellaisen liitteessä I mainitun sopimuksen nojalla, johon sisältyy liitteessä II olevassa e kohdassa mainittu määräys, sovelletaan Euroopan yhteisön lainsäädäntöä.
   6 artikla
   Sopimuksen liitteet
   Tämän sopimuksen liitteet ovat sen erottamaton osa.
   7 artikla
   Tarkistaminen tai muuttaminen
   Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
   8 artikla
   Voimaantulo ja väliaikainen soveltaminen
   1.   Tämä sopimus tulee voimaan päivänä, jona otetaan vastaan viimeisin osapuolten kirjallinen ilmoitus, jossa ilmoitetaan tämän sopimuksen voimaantulon edellyttämien sisäisten menettelyjen päätökseen saattamisesta.
   2.   Ennen kuin tämä sopimus on tullut voimaan 1 kohdan mukaisesti, osapuolet soveltavat sitä väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien sisäisten menettelyjen saattamisesta päätökseen.
   3.   Jäsenvaltioiden ja Moldovan väliset sopimukset ja muut järjestelyt, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti, luetellaan liitteessä I olevassa b kohdassa. Tätä sopimusta sovelletaan kaikkiin tällaisiin sopimuksiin ja järjestelyihin, kun ne tulevat voimaan tai kun niitä sovelletaan väliaikaisesti.
   9 artikla
   Voimassaolon päättyminen
   1.   Jos jokin liitteessä I mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä I mainittuun sopimukseen, voimassaolo päättyy samaan aikaan.
   2.   Jos kaikki liitteessä I mainitut sopimukset irtisanotaan, tämän sopimuksen voimassaolo päättyy samaan aikaan.
   TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.

      Tämä sopimus on tehty Luxemburgissa yhdentenätoista päivänä huhtikuuta vuonna kaksituhattakuusi kahtena alkuperäiskappaleena englannin, espanjan, hollannin, italian, kreikan, latvian, liettuan, maltan, portugalin, puolan, ranskan, ruotsin, saksan, slovakin, sloveenin, suomen, tanskan, tšekin, unkarin, viron ja moldovan kielellä.

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeanā

         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldavie
         Per Ia Repubblica moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldovja
         Voor de Republiek Moldavië
         W imieniu Republiki Moldowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   LIITE I
   Luettelo tämän sopimuksen 1 artiklassa tarkoitetuista sopimuksista

               a)

               Moldovan tasavallan ja Euroopan yhteisön jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                           —

                           Itävallan liittohallituksen ja Moldovan tasavallan hallituksen välinen lentoliikennesopimus, tehty Wienissä 20 päivänä heinäkuuta 1993, jäljempänä ’Moldova–Itävalta-sopimus’, sellaisena kuin se on viimeksi muutettuna Wienissä 10 päivänä lokakuuta 2002 tehdyllä yhteisymmärryspöytäkirjalla,

                           —

                           Kyproksen tasavallan hallituksen ja Moldovan tasavallan hallituksen välinen lentoliikennesopimus, allekirjoitettu Chisinaussa 15 päivänä heinäkuuta 2002, jäljempänä ’Moldova–Kypros-sopimus’,

                           —

                           Tšekin tasavallan hallituksen ja Moldovan tasavallan hallituksen välinen lentoliikennesopimus, allekirjoitettu Chisinaussa 24 päivänä helmikuuta 2004, jäljempänä ’Moldova–Tšekki-sopimus’,

                           —

                           Saksan liittotasavallan hallituksen ja Moldovan tasavallan hallituksen välinen lentoliikennesopimus, allekirjoitettu Chisinaussa 21 päivänä toukokuuta 1999, jäljempänä ’Moldova–Saksa-sopimus’,

                           —

                           Helleenien tasavallan hallituksen ja Moldovan tasavallan hallituksen välinen lentoliikennesopimus, tehty Ateenassa 29 päivänä maaliskuuta 2004, jäljempänä ’Moldova–Kreikka-sopimus’,

                           —

                           Unkarin tasavallan hallituksen ja Moldovan tasavallan hallituksen välinen lentoliikennesopimus, allekirjoitettu Budapestissa 19 päivänä huhtikuuta 1995, jäljempänä ’Moldova–Unkari-sopimus’,

                           —

                           Italian tasavallan hallituksen ja Moldovan tasavallan hallituksen välinen lentoliikennesopimus, allekirjoitettu Roomassa 19 päivänä syyskuuta 1997, jäljempänä ’Moldova–Italia-sopimus’, sellaisena kuin se on viimeksi muutettuna Roomassa 26 päivänä tammikuuta 2005 allekirjoitetulla yhteisymmärryspöytäkirjalla,

                           —

                           Liettuan tasavallan hallituksen ja Moldovan tasavallan hallituksen välinen lentoliikennesopimus, allekirjoitettu Vilnassa 5 päivänä huhtikuuta 1996, jäljempänä ’Moldova–Liettua-sopimus’, sellaisena kuin se on viimeksi muutettuna Chisinaussa 8 päivänä marraskuuta 2004 allekirjoitetulla noottienvaihdolla,

                           —

                           Alankomaiden kuningaskunnan hallituksen ja Sosialististen neuvostotasavaltojen liiton hallituksen välinen lentoliikennesopimus, allekirjoitettu 17 päivänä kesäkuuta 1958 ja vahvistettu Alankomaiden kuningaskunnan ja Moldovan tasavallan välisiä suhteita koskevista kahdenvälisistä sopimuksista annetulla yhteisellä julistuksella, joka allekirjoitettiin Chisinaussa 29 päivänä lokakuuta 1996, jäljempänä ’Moldova–Alankomaat-sopimus’,

                           —

                           Puolan tasavallan hallituksen ja Moldovan tasavallan hallituksen välinen sopimus siviililentoliikenteestä, allekirjoitettu Varsovassa 27 päivänä heinäkuuta 1995, jäljempänä ’Moldova–Puola-sopimus’,

                           —

                           Ison-Britannian ja Pohjois-Irlannin yhdistyneen kuningaskunnan hallituksen ja Moldovan tasavallan hallituksen välinen lentoliikennesopimus, parafoitu Kishinevissa 18 päivänä marraskuuta 1994, jäljempänä ’Moldova–Yhdistynyt kuningaskunta -sopimus’;

               b)

               Moldovan ja Euroopan yhteisön jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä

                           —

                           Viron tasavallan hallituksen ja Moldovan tasavallan hallituksen välinen lentoliikennesopimus, parafoitu Tallinnassa 23 päivänä syyskuuta 1999, jäljempänä ’Moldova–Viro-sopimus’,

                           —

                           Ranskan tasavallan hallituksen ja Moldovan tasavallan hallituksen välinen lentoliikennesopimus, parafoitu Chisinaussa 29 päivänä heinäkuuta 1999, jäljempänä ’Moldova–Ranska-sopimus’,

                           —

                           Latvian tasavallan hallituksen ja Moldovan tasavallan hallituksen välinen lentoliikennesopimus, parafoitu Riiassa 28 päivänä huhtikuuta 2004, jäljempänä ’Moldova–Latvia-sopimus’,

                           —

                           Portugalin tasavallan ja Moldovan tasavallan välinen lentoliikennesopimus, parafoitu Lissabonissa 17 päivänä helmikuuta 2005, jäljempänä ’Moldova–Portugali-sopimus’.

         LIITE II
   Luettelo liitteessä I lueteltujen sopimusten artikloista, joihin viitataan tämän sopimuksen 2–5 artiklassa

               a)

               Jäsenvaltion tekemä nimeäminen:

                           —

                           Moldova–Itävalta-sopimuksen 3 artiklan 5 kohta

                           —

                           Moldova–Kypros-sopimuksen 4 artiklan 3 kohta

                           —

                           Moldova–Tšekki-sopimuksen 3 artiklan 4 kohta

                           —

                           Moldova–Viro-sopimuksen 3 artiklan 4 kohta

                           —

                           Moldova–Ranska-sopimuksen 3 artiklan 2 kohta

                           —

                           Moldova–Kreikka-sopimuksen 3 artiklan 2 kohdan b alakohta

                           —

                           Moldova–Unkari-sopimuksen 3 artiklan 4 kohta

                           —

                           Moldova–Alankomaat-sopimuksen 1 artiklan 2 kohta

                           —

                           Moldova–Puola-sopimuksen 3 artiklan 4 kohta

                           —

                           Moldova–Yhdistynyt kuningaskunta -sopimuksen 4 artiklan 4 kohta

               b)

               Liikennöintilupien tai muiden lupien epääminen, peruuttaminen kokonaan tai tilapäisesti tai niiden rajoittaminen:

                           —

                           Moldova–Itävalta-sopimuksen 4 artiklan 1 kohdan a alakohta

                           —

                           Moldova–Kypros-sopimuksen 5 artiklan 1 kohdan a alakohta

                           —

                           Moldova–Tšekki-sopimuksen 4 artiklan 1 kohdan b alakohta

                           —

                           Moldova–Viro-sopimuksen 4 artikla

                           —

                           Moldova–Ranska-sopimuksen 4 artiklan 1 kohta

                           —

                           Moldova–Kreikka-sopimuksen 4 artiklan 1 kohdan b alakohta

                           —

                           Moldova–Unkari-sopimuksen 4 artiklan 1 kohdan a alakohta

                           —

                           Moldova–Liettua-sopimuksen 4 artiklan 1 kohdan a alakohta

                           —

                           Moldova–Puola-sopimuksen 4 artiklan 1 kohdan a alakohta

                           —

                           Moldova–Yhdistynyt kuningaskunta -sopimuksen 5 artiklan 1 kohdan a alakohta

               c)

               Turvallisuus:

                           —

                           Moldova–Kypros-sopimuksen 13 artikla

                           —

                           Moldova–Tšekki-sopimuksen 8 artikla

                           —

                           Moldova–Viro-sopimuksen 12 artikla

                           —

                           Moldova–Ranska-sopimuksen 8 artikla

                           —

                           Moldova–Saksa-sopimuksen 12 artikla

                           —

                           Moldova–Kreikka-sopimuksen 7 artikla

                           —

                           Moldova–Latvia-sopimuksen 16 artikla

               d)

               Lentopolttoaineen verotus:

                           —

                           Moldova–Itävalta-sopimuksen 7 artikla

                           —

                           Moldova–Kypros-sopimuksen 7 artikla

                           —

                           Moldova–Tšekki-sopimuksen 9 artikla

                           —

                           Moldova–Viro-sopimuksen 6 artikla

                           —

                           Moldova–Ranska-sopimuksen 10 artikla

                           —

                           Moldova–Saksa-sopimuksen 6 artikla

                           —

                           Moldova–Kreikka-sopimuksen 10 artikla

                           —

                           Moldova–Unkari-sopimuksen 6 artikla

                           —

                           Moldova–Latvia-sopimuksen 7 artikla

                           —

                           Moldova–Liettua-sopimuksen 6 artikla

                           —

                           Moldova–Puola-sopimuksen 9 artikla

                           —

                           Moldova–Yhdistynyt kuningaskunta -sopimuksen 8 artikla

               e)

               Kuljetustariffit Euroopan yhteisön sisällä:

                           —

                           Moldova–Itävalta-sopimuksen 11 artikla

                           —

                           Moldova–Kypros-sopimuksen 16 artikla

                           —

                           Moldova–Tšekki-sopimuksen 13 artikla

                           —

                           Moldova–Viro-sopimuksen 10 artikla

                           —

                           Moldova–Ranska-sopimuksen 14 artikla

                           —

                           Moldova–Saksa-sopimuksen 10 artikla

                           —

                           Moldova–Kreikka-sopimuksen 13 artikla

                           —

                           Moldova–Unkari-sopimuksen 13 artikla

                           —

                           Moldova–Italia-sopimuksen 8 artikla

                           —

                           Moldova–Latvia-sopimuksen 11 artikla

                           —

                           Moldova–Liettua-sopimuksen 10 artikla

                           —

                           Moldova–Puola-sopimuksen 8 artikla

                           —

                           Moldova–Yhdistynyt kuningaskunta -sopimuksen 7 artikla

         LIITE III
   Luettelo tämän sopimuksen 2 artiklassa tarkoitetuista muista valtioista

               a)

               Islannin tasavalta (Euroopan talousalueesta tehdyn sopimuksen nojalla)

               b)

               Liechtensteinin ruhtinaskunta (Euroopan talousalueesta tehdyn sopimuksen nojalla)

               c)

               Norjan kuningaskunta (Euroopan talousalueesta tehdyn sopimuksen nojalla)

               d)

               Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla)

         LIITE IV
   Määritelmät
   ’Jäsenvaltiolla’ tarkoitetaan Euroopan yhteisön jäsenvaltiota.
   ’Yhteisön lentoliikenteen harjoittajan (lentoyhtiön) sijoittautumisella jäsenvaltion alueelle’ tarkoitetaan lentoliikenteen tosiasiallista harjoittamista pysyvin järjestelyin. Sijoittautumisen oikeudellisella muodolla eli sillä, onko kyseessä sivuliike vai tytäryhtiö, jolla on oikeushenkilöys, ei saisi olla tässä suhteessa ratkaisevaa merkitystä. Jos yritys on sijoittautunut usean jäsenvaltion alueelle perustamissopimuksen määritelmän mukaisesti, sen olisi kansallisten säännösten kiertämisen välttämiseksi varmistettava, että kukin toimipaikka täyttää velvoitteet, joita yhteisön oikeuden mukaisesti voidaan asettaa sen toimintaan sovellettavassa kansallisessa lainsäädännössä (1).
   ’Liikenneluvalla’ tarkoitetaan toimivaltaisen jäsenvaltion yritykselle antamaa asiakirjaa, jonka nojalla tämä voi kuljettaa matkustajia, postia ja/tai rahtia lentoteitse maksua tai muuta korvausta vastaan luvassa täsmennetyin edellytyksin.
   ’Ansiolentoluvalla’ tarkoitetaan toimivaltaisten viranomaisten yritykselle tai yritysryhmälle antamaa asiakirjaa, jolla vahvistetaan, että kyseisellä lentotoiminnan harjoittajalla on riittävä ammattitaito ja organisaatio voidakseen turvallisesti käyttää ilma-aluksia luvassa tarkoitetussa ilmailutoiminnassa.
   Todisteet ”tehokkaasta lakisääteisestä valvonnasta” perustuvat muun ohessa seuraaviin seikkoihin: lentoliikenteen harjoittajalla on toimivaltaisten viranomaisten antama voimassa oleva liikennelupa, ja lentoliikenteen harjoittaja täyttää toimivaltaisten viranomaisten kansainvälisen lentoliikenteen harjoittamiselle vahvistamat vaatimukset, joita voivat olla esimerkiksi vakavaraisuuden osoittaminen, lentoliikenteen harjoittajan kyky täyttää tarvittaessa esimerkiksi julkisen palvelun vaatimukset ja palvelun tarjoamisvelvoitteet, ja liikenneluvan antanulla jäsenvaltiolla on sekä lentoturvallisuuden että ilmailun turvaamisen valvontaa koskevat ohjelmat, joita se toteuttaa vähintään Kansainvälisen siviili-ilmailujärjestön vaatimusten mukaisesti.

      (1)  Jäsenvaltioiden ja kolmansien maiden välisten lentoliikennesopimusten neuvottelemisesta ja täytäntöönpanosta 29 päivänä huhtikuuta 2004 annettu Euroopan parlamentin ja neuvoston asetus (EY) N:o 847/2004 (EUVL L 157, 30.4.2004, s. 7, oikaisu EUVL L 195, 2.6.2004, s. 3).


title: Neuvoston päätös, annettu 11 päivänä lokakuuta 2016, neuvoston kannan vahvistamisesta esitykseen Euroopan unionin lisätalousarvioksi nro 3 varainhoitovuodeksi 2016

text:
               14.10.2016

               FI

               Euroopan unionin virallinen lehti

               C 378/1

         NEUVOSTON PÄÄTÖS,
   annettu 11 päivänä lokakuuta 2016,
   neuvoston kannan vahvistamisesta esitykseen Euroopan unionin lisätalousarvioksi nro 3 varainhoitovuodeksi 2016
   (2016/C 378/01)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,
   ottaa huomioon Euroopan unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (1) ja erityisesti sen 41 artiklan,
   sekä katsoo seuraavaa:

               —

               Unionin talousarvio varainhoitovuodeksi 2016 hyväksyttiin lopullisesti 25 päivänä marraskuuta 2015 (2).

               —

               Komissio antoi 30 päivänä kesäkuuta 2016 ehdotuksen, joka sisälsi lisätalousarvioesityksen nro 3 varainhoitovuoden 2016 yleiseen talousarvioon,

         ON PÄÄTTÄNYT SEURAAVAA:
   Ainoa artikla
   Neuvoston kanta esitykseen Euroopan unionin lisätalousarvioksi nro 3 varainhoitovuodeksi 2016 vahvistettiin 11 päivänä lokakuuta 2016.
   Kannan tekstiin voi kokonaisuudessaan tutustua tai sen voi ladata neuvoston verkkosivustolla osoitteessa http://www.consilium.europa.eu/.

      Tehty Luxemburgissa 11 päivänä lokakuuta 2016.

            Neuvoston puolesta

            Puheenjohtaja

         P. KAŽIMÍR

      (1)  EUVL L 298, 26.10.2012, s. 1.

      (2)  EUVL L 48, 24.2.2016, s. 1.


title: Neuvoston päätös (YUTP) 2016/36, annettu 14 päivänä tammikuuta 2016, Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta

text:
               15.1.2016

               FI

               Euroopan unionin virallinen lehti

               L 10/17

         NEUVOSTON PÄÄTÖS (YUTP) 2016/36,
   annettu 14 päivänä tammikuuta 2016,
   Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 26 päivänä heinäkuuta 2010 päätöksen 2010/413/YUTP (1) Iraniin kohdistuvista rajoittavista toimenpiteistä.

               (2)

               Päätöksellä 2010/413/YUTP sallitaan muun muassa sellaisten velvoitteiden täytäntöönpano, jotka perustuvat ennen 23 päivää tammikuuta 2012 tehtyihin sopimuksiin tai mainittujen velvoitteiden täytäntöönpanemiseksi tarvittaviin liitännäissopimuksiin, jos iranilaisen raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivää tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista.

               (3)

               Päätöksessä 2010/413/YUTP säädetään myös, että kyseisessä päätöksessä asetettuja omaisuuden jäädyttämistoimenpiteitä ei sovelleta 14 päivään tammikuuta 2016 saakka toimiin ja liiketoimiin, jotka on toteutettu suhteessa kyseisen päätöksen liitteessä II lueteltuihin yhteisöihin siltä osin kuin on tarpeen asiaankuuluvien velvoitteiden täytäntöönpanemiseksi.

               (4)

               Neuvosto katsoo, että kyseistä poikkeusta olisi jatkettava 28 päivään tammikuuta 2016.

               (5)

               Unionin lisätoimet ovat tarpeen tässä päätöksessä säädettyjen toimenpiteiden panemiseksi täytäntöön.

               (6)

               Päätös 2010/413/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2010/413/YUTP 20 artiklan 14 kohta seuraavasti:

      ”14.   Edellä olevia 1 ja 2 kohtaa ei sovelleta 28 päivään tammikuuta 2016 saakka toimiin ja liiketoimiin, jotka on toteutettu suhteessa liitteessä II lueteltuihin yhteisöihin siltä osin kuin on tarpeen 3 c artiklan 2 kohdassa tarkoitettujen velvoitteiden panemiseksi täytäntöön, edellyttäen että näihin toimiin ja liiketoimiin on saatu etukäteen tapauskohtaisen harkinnan perusteella lupa asianomaiselta jäsenvaltiolta. Asianomainen jäsenvaltio ilmoittaa muille jäsenvaltioille ja komissiolle aikeestaan myöntää lupa.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 14 päivänä tammikuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2010/413/YUTP, annettu 26 päivänä heinäkuuta 2010, Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta (EUVL L 195, 27.7.2010, s. 39).


title: 2011/611/EU: Euroopan parlamentin päätös, annettu 10 päivänä toukokuuta 2011 , ARTEMIS-yhteisyrityksen varainhoitovuoden 2009 tilien päättämisestä

text:
               27.9.2011

               FI

               Euroopan unionin virallinen lehti

               L 250/245

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   ARTEMIS-yhteisyrityksen varainhoitovuoden 2009 tilien päättämisestä
   (2011/611/EU)
   EUROOPAN PARLAMENTTI, joka

               —

               ottaa huomioon ARTEMIS-yhteisyrityksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen ARTEMIS-yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon ARTEMIS-yhteisyrityksen perustamisesta sulautettuja tietotekniikkajärjestelmiä koskevan yhteisen teknologia-aloitteen toteuttamiseksi 20 päivänä joulukuuta 2007 annetun neuvoston asetuksen (EY) N:o 74/2008 (3) ja erityisesti sen 11 artiklan 4 kohdan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0126/2011),

               1.

               hyväksyy ARTEMIS-yhteisyrityksen varainhoitovuoden 2009 tilien päättämisen;

               2.

               kehottaa puhemiestä välittämään tämän päätöksen ARTEMIS-yhteisyrityksen toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s. 1.

      (2)  EYVL L 248, 16.9.2002, s. 1.

      (3)  EUVL L 30, 4.2.2008, s. 52.

      (4)  EYVL L 357, 31.12.2002, s. 72.


Avis juridique important

|

31969D0233

69/233/ETY: Komission päätös, tehty 23 päivänä heinäkuuta 1969, valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä

Virallinen lehti nro L 187 , 31/07/1969 s. 0040 - 0040 Suomenk. erityispainos Alue 3 Nide 2 s. 0217  Tanskank. erityispainos: Sarja I Alue 1969(II) s. 0333  Ruotsink. erityispainos Alue 3 Nide 2 s. 0217  Englannink. erityispainos: Sarja I Alue 1969(II) s. 0358

KOMISSION PÄÄTÖS,tehty 23 päivänä heinäkuuta 1969,valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen täydentämisestä (69/233/ETY) EUROOPAN YHTEISÖJEN KOMISSIO, jokaottaa huomioon sopimuksen Euroopan yhteisöjen yhteisen neuvoston ja yhteisen komission perustamisesta,ottaa huomioon 6 päivänä heinäkuuta 1967 annetun komission väliaikaisen työjärjestyksen(1),sekä katsoo, ettäkomissio ottaa käyttöön 3 päivänä huhtikuuta 1968 tekemällään päätöksellä(2), sellaisena kuin se on täydennettynä 2 päivänä heinäkuuta 1968(3) ja 24 päivänä heinäkuuta 1968(4)tehdyillä päätöksillä, valtuutusjärjestelmän tiettyjen hallintotoimenpiteiden toteuttamiseksi maatalouden yhteisessä markkinajärjestelyssä,tämän järjestelmän käyttöönottoon komissiota ohjanneet syyt koskevat myös rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(5), sellaisena kuin se on viimeksi muutettuna asetuksella (ETY) N:o 2146/68(6), 18 artiklassa tarkoitettujen oliiviöljyn vientitukien vahvistamista,lisäksi olisi säädettävä, että maatalouden pääosaston erikoisviljelyn, kalatalouden ja metsätalouden tuotteiden osaston johtaja voidaan valtuuttaa samoin edellytyksin kuin tämän pääosaston muista markkinoista vastuussa olevat johtajat, jatämän vuoksi edellä tarkoitettua 3 päivänä huhtikuuta 1968 tehtyä päätöstä olisi täydennettävä,ON TEHNYT TÄMÄN PÄÄTÖKSEN:1 artikla 1. Korvataan valtuutuksen myöntämisestä tiettyihin hallintotoimenpiteisiin maatalouden yhteisessä markkinajärjestelyssä 3 päivänä huhtikuuta 1968 tehdyn komission päätöksen 1 artiklan 1 kohdan a alakohdan kolmas luetelmakohta seuraavasti:"- asetuksen N:o 136/66/ETY 18 ja 28 artiklassa säädettyjä vientiä kolmansiin maihin koskevia tukia;"2. Korvataan 1 kohdassa tarkoitetun asetuksen 1 artiklan 2 kohdan c alakohta seuraavasti:"c) maatalouden pääosaston B-, C- tai D-osaston pääjohtajalla, yhteisen markkinajärjestelyn hallinnasta vastaavalla apulaispääjohtajalla tai jollakulla johtajista."2 artikla Tämä päätös tulee voimaan 31 päivänä heinäkuuta 1969. Se julkaistaan Euroopan yhteisöjen virallisessa lehdessä.Tehty Brysselissä 23 päivänä heinäkuuta 1969.Komission puolestaPuheenjohtajaJean REY(1) EYVL N:o 147, 11.7.1967, s. 1(2) EYVL N:o L 89, 10.4.1968, s. 13(3) EYVL N:o L 156, 4.7.1968, s. 22(4) EYVL N:o L 180, 26.7.1968, s. 33(5) EYVL N:o 172, 30.9.1966, s. 3025/66(6) EYVL N:o L 314, 28.12.1968, s. 1


Avis juridique important

|

E2001C1129(01)

Norjan päätökset liikennelupien myöntämisestä tai peruuttamisesta lentoliikenteen harjoittajien toimiluvista annetun neuvoston asetuksen (ETY) N:o 2407/92 13 artiklan 4 kohdan mukaisesti

Virallinen lehti nro C 335 , 29/11/2001 s. 0022 - 0022

Norjan päätökset liikennelupien myöntämisestä tai peruuttamisesta lentoliikenteen harjoittajien toimiluvista annetun neuvoston asetuksen (ETY) N:o 2407/92 13 artiklan 4 kohdan mukaisesti(2001/C 335/08)NORJALiikenneluvan peruutusLuokka B: Liikenneluvat, joita asetuksen (ETY) N:o 2407/92 5 artiklan 7 kohdan a alakohdan rajoitus koskee>TAULUKON PAIKKA>


Avis juridique important

|

31995D0223

95/223/EY: Euroopan parlamentin päätös, tehty 5 päivänä huhtikuuta 1995, vastuuvapauden myöntämisestä Euroopan ammattikoulutuksen kehittämiskeskuksen johtokunnalle varainhoitovuoden 1993 talousarvion toteuttamisesta

Virallinen lehti nro L 141 , 24/06/1995 s. 0075 - 0076

EUROOPAN PARLAMENTIN PÄÄTÖS,tehty 5 päivänä huhtikuuta 1995,vastuuvapauden myöntämisestä Euroopan ammattikoulutuksen kehittämiskeskuksen johtokunnalle varainhoitovuoden 1993 talousarvion toteuttamisesta (95/223/EY) EUROOPAN PARLAMENTTI, joka- ottaa huomioon EY:n perustamissopimuksen ja erityisesti sen 206 artiklan,- ottaa huomioon Euroopan ammattikoulutuksen kehittämiskeskuksen tilikertomuksen sekä tilintarkastustuomioistuimen kertomuksen (1),- ottaa huomioon neuvoston 20 päivänä maaliskuuta 1995 antaman suosituksen (C4-0095/95),- ottaa huomioon talousarvion valvontavaliokunnan mietinnön (A4-0049/95),1. Toteaa, että Euroopan ammattikoulutuksen kehittämiskeskuksen tulot ja menot ovat seuraavat:>TAULUKON PAIKKA>2. On tyytyväinen tilintarkastustuomioistuimen laatimaan kattavaan kertomukseen keskuksen vuoden 1993 toiminnasta;3. Suosittelee, että keskukselle nimitettäisiin osa-aikainen varainhoidon valvoja, joka työskentelee komission varainhoidon valvojan alaisena. Tällä keinolla pyrittäisiin vähentämään liiallista turvautumista satunnaistileihin;4. Huomauttaa, että komissio käytti keskusta sellaisten asiakirjojen kääntämiseen, jotka kuuluivat FORCE-ohjelman piiriin; se pitää tätä keskuksen väärinkäyttönä, joka voi hämärtää komission hallinnollisten kulujen todellista määrää, ja pyytää komissiota jatkossa pidättäytymään tällaisesta toiminnasta;5. Pyytää johtokuntaa noudattamaan yhteisön tuomioistuimen suosituksia keskuksen toiminnallisen johdon parantamiseksi erityisesti laatimalla yksityiskohtaisia monivuotisia toimintaohjelmia sekä arviointikertomuksia;6. Pyytää johtokuntaa myös esittämään keskuksen talousarvion ja tilit toimintaohjelmien mukaisesti, ottamaan uudelleen käyttöön tietokonepohjaisen analyyttisen kirjanpidon sekä perustamaan taloushallintojärjestelmän, jota tukevat tarvittavat kuluja ja hallintoa koskevat tiedot. Tilintarkastustuomioistuimen on voitava perustaa kyseiseen järjestelmään ja tietoihin tilintarkastuksensa, joka on välttämätön, jotta parlamentti voi arvioida johtokunnan varainhoidon vastuullisuuden;7. Kiirehtii keskusta varmistamaan sen, että ulkopuolisilla asiantuntijoilla on mahdollisuus hakea työtä, johon heillä on pätevyys, ja että näiden asiantuntijoiden valintaa ja työsuorituksia valvotaan tarkasti ja niistä tehdään kirjalliset arvioinnit ja että jokaisen sopimuksen arvioinnin tulokset tallennetaan ja otetaan huomioon myöhempiä sopimuksia myönnettäessä;8. Pyytää johtokuntaa tutkimaan keskuksen kääntämiseen, painatukseen ja neuvottelutiloihin liittyviä menetelmiä ja kustannuksia ennen muuttoa Thessalonikiin kannattavuuden parantamiseksi;9. Toteaa, että parlamentin vuoden 1992 vastuuvapauden myöntämisen yhteydessä pyytämä tutkimus siitä, missä määrin keskus on täyttänyt lakisääteiset tavoitteensa, on lähes valmis ja että parlamentti odottaa saavansa sen hyvissä ajoin;10. Arvioi, että on aika arvioida uudelleen ammattikoulutusta käsittelevien keskuksen, komission osastojen ja uusien EU-elinten roolit pitäen mielessä pyrkimyksen lisätä yhteisön taloudellista kilpailukykyä alentaen samalla työttömyyttä, sekä toissijaisuusperiaatteen; pyytää siksi komissiota 31 päivään elokuuta 1995 mennessä kertomuksen kilpailukyvystä, työllisyydestä ja ammattikoulutuksesta Euroopan unionissa ja tekemään ehdotuksia yhteisön toimintojen tulevasta yhdentymisestä ja hallinnosta näillä aloilla;11. Pyytää komissiota jättämään sille 31 päivään toukokuuta 1995 mennessä myös kertomuksen keskuksen Thessalonikiin siirtymisen tämänhetkisestä tilanteesta sekä erityisesti komission ehdotukset niiden henkilökunnan jäsenten varalta, jotka eivät voi tai halua muuttaa; pyytää keskusta ilmoittamaan parlamentille samaan päivään mennessä muuttoon suostuneen henkilökunnan ikä- ja sukupuolijakauman;12. Myöntää johtokunnalle vastuuvapauden varainhoitovuoden 1993 talousarvion toteuttamisesta tilintarkastustuomioistuimen kertomukseen perustuen;13. Kehottaa puhemiestään välittämään tämän päätöksen Euroopan ammattikoulutuksen kehittämiskeskuksen johtokunnalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan yhteisöjen virallisessa lehdessä (L-sarja).PääsihteeriEnrico VINCIPuhemiesKlaus HÄNSCH(1) EYVL N:o C 378, 31.12.1994, s. 1


title: Komission päätös, annettu 8 päivänä toukokuuta 2017, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta annetun direktiivin 2010/13/EU (audiovisuaalisia mediapalveluja koskeva direktiivi) 14 artiklan nojalla Unkarissa toteutettujen toimenpiteiden yhteensopivuudesta unionin lainsäädännön kanssa

text:
               4.7.2017

               FI

               Euroopan unionin virallinen lehti

               C 214/3

         KOMISSION PÄÄTÖS,
   annettu 8 päivänä toukokuuta 2017,
   audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta annetun direktiivin 2010/13/EU (audiovisuaalisia mediapalveluja koskeva direktiivi) 14 artiklan nojalla Unkarissa toteutettujen toimenpiteiden yhteensopivuudesta unionin lainsäädännön kanssa
   (2017/C 214/04)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10 päivänä maaliskuuta 2010 annetun Euroopan parlamentin ja neuvoston direktiivin 2010/13/EU (1) (audiovisuaalisia mediapalveluja koskeva direktiivi) ja erityisesti sen 14 artiklan 2 kohdan,
   ottaa huomioon direktiivin 2010/13/EU 29 artiklan nojalla perustetun komitean lausunnon,
   sekä katsoo seuraavaa:

               (1)

               Unkari ilmoitti 20 päivänä helmikuuta 2017 päivätyllä kirjeellä komissiolle tietyt toimenpiteet, jotka se oli toteuttanut direktiivin 2010/13/EU 14 artiklan 1 kohdan nojalla.

               (2)

               Komissio varmisti kolmen kuukauden kuluessa ilmoituksen vastaanottamisesta, että ilmoitetut toimenpiteet ovat yhteensopivia unionin lainsäädännön kanssa, erityisesti siltä osin, että toimenpiteet ovat oikeasuhteisia ja kansallinen kuulemismenettely oli avoin.

               (3)

               Toimenpiteitä tutkiessaan komissio otti huomioon käytettävissä olevat tiedot Unkarin audiovisuaalimarkkinoista erityisesti televisiomarkkinoihin kohdistuvan vaikutuksen osalta.

               (4)

               Unkarin luettelo yhteiskunnallisesti erityisen merkittävistä tapahtumista oli laadittu selkeästi ja läpinäkyvästi laajan julkisen kuulemisen jälkeen.

               (5)

               Unkarin viranomaisten esittämän yksityiskohtaisen näytön ja katsojalukujen perusteella komissio tarkisti, että direktiivin 2010/13/EU 14 artiklan 1 kohdan mukaisesti laaditussa luettelossa nimetyt tapahtumat täyttivät ainakin kaksi seuraavista kriteereistä, joiden katsotaan ilmentävän tapahtuman yhteiskunnallista merkitystä luotettavalla tavalla: (i) tapahtuma herättää asianomaisessa jäsenvaltiossa erityistä kiinnostusta ja sillä on merkitystä muillekin kuin niille, jotka seuraavat säännöllisesti kyseistä urheilulajia tai toimintaa; (ii) tapahtuma on yleisesti tunnustettu, sillä on erityinen kulttuurinen merkitys jäsenvaltion kansalaisille kulttuuri-identiteetin muokkaajana; (iii) tapahtumaan, joka on merkittävä kansainvälinen kilpailu tai turnaus, osallistuu maajoukkue; ja iv) tapahtuma on perinteisesti lähetetty maksuttomilla televisiokanavilla ja sillä on suuret katsojamäärät.

               (6)

               Ilmoitettu luettelo yhteiskunnallisesti erityisen merkittävistä tapahtumista sisältää useita yhteiskunnallisesti erityisen merkittäviksi nimettyjä tapahtumia, kuten kesä- ja talviolympialaiset, joihin osallistuu Unkarin maajoukkue tai yksi tai useampia unkarilaisia urheilijoita. Kuten Unkarin viranomaiset ovat osoittaneet, kesä- ja talviolympialaiset ovat erityisen suosittuja suuren yleisön eikä pelkästään urheilutapahtumia yleensä seuraavien keskuudessa. Näillä tapahtumilla on myös suuret katsojamäärät, ja ne on perinteisesti lähetetty maksuttomilla televisiokanavilla.

               (7)

               Myös FIFAn järjestämien jalkapallon maailmanmestaruuskisojen ja UEFAn järjestämien jalkapallon Euroopan mestaruuskisojen avaus-, välierä- ja loppuotteluja pidetään yhteiskunnallisesti erityisen merkittävinä tapahtumina. Kuten Unkarin viranomaiset ovat osoittaneet, näillä tapahtumilla on Unkarissa erityinen kaikupohja, koska ne ovat erityisen suosittuja suuren yleisön eikä pelkästään urheilutapahtumia yleensä seuraavien keskuudessa. Niissä pelaa maajoukkue merkittävässä kansainvälisessä turnauksessa. Näillä tapahtumilla on myös suuret katsojamäärät, ja ne on perinteisesti lähetetty maksuttomilla televisiokanavilla.

               (8)

               Luetteloon sisältyvät myös FIFAn järjestämien jalkapallon maailmanmestaruuskisojen ja UEFAn järjestämien jalkapallon Euroopan mestaruuskisojen kaikki ottelut, myös karsintaottelut ja viralliset ystävyysottelut, joissa pelaa Unkarin miesten maajoukkue. Kuten Unkarin viranomaiset ovat osoittaneet, näillä tapahtumilla on Unkarin yhteiskunnassa erityinen kaikupohja myös muiden kuin pelkästään jalkapalloa yleensä seuraavien keskuudessa. Niissä pelaa maajoukkue merkittävässä kansainvälisessä turnauksessa. Näillä tapahtumilla on myös suuret katsojamäärät, ja ne on perinteisesti lähetetty maksuttomilla televisiokanavilla.

               (9)

               Myös UEFAn Mestarien liigan loppuottelua ja UEFAn Mestarien liigan ja Eurooppa-liigan otteluja, joissa on mukana unkarilainen seurajoukkue, pidetään yhteiskunnallisesti erityisen merkittävinä tapahtumina. Niillä on Unkarin yhteiskunnassa erityinen kaikupohja, koska ne ovat suosittuja suuren yleisön eikä pelkästään jalkapalloa perinteisesti seuraavan yleisön keskuudessa. Lisäksi niissä pelaa unkarilaisia seurajoukkueita merkittävässä kansainvälisessä turnauksessa. Näillä tapahtumilla on suuret katsojamäärät, ja ne on perinteisesti lähetetty maksuttomilla televisiokanavilla.

               (10)

               Myös EHF:n järjestämiä miesten ja naisten käsipallon Euroopan mestaruuskilpailujen otteluja, joihin Unkarin maajoukkue osallistuu, pidetään yhteiskunnallisesti erityisen merkittävinä tapahtumina. Unkarin viranomaiset ovat osoittaneet, että niillä on Unkarin yhteiskunnassa erityinen kaikupohja myös muiden kuin kyseisen urheilulajin aktiivisten seuraajien keskuudessa. Unkarin maajoukkue osallistuu yleensä niihin, niillä on suuret katsojamäärät, ja ne on perinteisesti lähetetty maksuttomilla televisiokanavilla.

               (11)

               Luetteloon sisältyvät myös kaikki EHF:n miesten ja naisten Mestarien liigan ottelut, joissa on mukana unkarilaisia seurajoukkueita. Unkarin viranomaiset ovat osoittaneet, että näillä tapahtumilla on Unkarin yhteiskunnassa erityinen kaikupohja myös muiden kuin pelkästään käsipalloa yleensä seuraavien keskuudessa. Niissä pelaa unkarilaisia seurajoukkueita merkittävässä kansainvälisessä turnauksessa. Näillä tapahtumilla on myös suuret katsojamäärät, ja ne on perinteisesti lähetetty maksuttomilla televisiokanavilla.

               (12)

               Myös FINAn järjestämiä miesten vesipallon maailmanliigan otteluja ja LENin Mestarien liigan otteluja, joihin Unkarin maajoukkue osallistuu, on pidetty yhteiskunnallisesti erityisen merkittävinä tapahtumina. Unkarin viranomaiset ovat osoittaneet, että näillä tapahtumilla on Unkarin yhteiskunnassa erityinen kaikupohja myös muiden kuin kyseistä urheilulajia yleensä seuraavien keskuudessa. Tätä erityistä ja laajaa kiinnostusta lisää se, että Unkarin maajoukkue on yltänyt merkittäviin saavutuksiin kyseisissä turnauksissa. Niissä pelaa maajoukkue merkittävässä kansainvälisessä turnauksessa. Näillä tapahtumilla on suuret katsojamäärät, ja ne on perinteisesti lähetetty maksuttomilla televisiokanavilla.

               (13)

               Luetteloon sisältyy myös Formula 1:n Unkarin Grand Prix -ajot, jota pidetään yhteiskunnallisesti erityisen merkittävänä tapahtumana. Kuten Unkarin viranomaiset ovat osoittaneet, tällä tapahtumalla on Unkarin yhteiskunnassa erityinen kaikupohja myös muiden kuin kyseistä urheilulajia yleensä seuraavien keskuudessa. Sillä on myös suuret katsojamäärät televisiossa, ja se on perinteisesti lähetetty maksuttomilla televisiokanavilla.

               (14)

               Nimetyt toimenpiteet eivät mene pidemmälle kuin on tarpeen asetetun tavoitteen saavuttamiseksi eli tiedonsaantioikeuden suojaamiseksi ja televisiolähetysten laajan saatavuuden takaamiseksi yleisölle, kun on kyse yhteiskunnallisesti erityisen merkittävistä tapahtumista. Tässä päätelmässä otetaan huomioon menettelyt, joiden mukaisesti kyseiset tapahtumat lähetetään, ”hyväksytyn televisiolähetystoiminnan harjoittajan” määritelmä, Unkarin viestintäneuvoston rooli toimenpiteiden toteutukseen liittyvien riitojen ratkaisumenettelyssä sekä se, että tapahtumien luettelon sisältävää asetusta sovelletaan tapahtumiin, joiden yksinoikeuksia koskevat sopimukset tehdään päätöksen voimaantulon jälkeen. Näistä syistä voidaan katsoa, etteivät Euroopan unionin perusoikeuskirjan 17 artiklassa tarkoitettuun omistusoikeuteen kohdistuvat vaikutukset ylitä vaikutuksia, jotka liittyvät erottamattomasti kyseisten tapahtumien ottamiseen direktiivin 2010/13/EU 14 artiklan 1 kohdassa tarkoitettuun luetteloon.

               (15)

               Samoista syistä Unkarin toimenpiteet vaikuttavat oikeasuhtaisilta ja oikeuttavat poikkeamaan Euroopan unionin toiminnasta tehdyn sopimuksen 56 artiklassa määrätystä palvelujen tarjoamisen perusvapaudesta. Yleisen edun mukaisena pakottavana syynä on yhteiskunnallisesti merkittävien tapahtumien televisiolähetysten yleisen saatavuuden varmistaminen. Unkarin toimenpiteet eivät myöskään johda muiden jäsenvaltioiden televisiolähetystoiminnan harjoittajien, oikeudenhaltijoiden tai muiden talouden toimijoiden syrjintään tai sulkemiseen pois markkinoilta.

               (16)

               Nimetyt toimenpiteet ovat myös unionin kilpailusääntöjen mukaisia. Luetteloon kuuluvien tapahtumien televisiointiin hyväksyttyjen televisiolähetystoiminnan harjoittajien määritelmä pohjautuu objektiivisiin kriteereihin, jotka mahdollistavat todellisen ja mahdollisen kilpailun näihin tapahtumiin liittyvien lähetysoikeuksien hankinnassa. Lisäksi nimettyjen tapahtumien lukumäärä ei ole niin suuri, että se voisi vääristää kilpailua maksuttomien ja maksullisten televisiolähetysten tuotantoketjun loppupään markkinoilla. Sen vuoksi voidaan katsoa, etteivät kilpailun vapauteen kohdistuvat vaikutukset ylitä vaikutuksia, jotka liittyvät erottamattomasti kyseisten tapahtumien ottamiseen direktiivin 2010/13/EU 14 artiklan 1 kohdassa tarkoitettuun luetteloon.

               (17)

               Komissio on antanut muille jäsenvaltioille tiedoksi Unkarin toteuttamat toimenpiteet ja esitellyt tekemänsä tarkistuksen tulokset direktiivin 2010/13/EU 29 artiklalla perustetulle komitealle. Komitea on antanut puoltavan lausunnon,

         ON PÄÄTTÄNYT SEURAAVAA:
   Ainoa artikla
   1.   Toimenpiteet, jotka Unkari on toteuttanut direktiivin 2010/13/EU 14 artiklan 1 kohdan nojalla ja jotka oli ilmoitettu komissiolle mainitun direktiivin 14 artiklan 2 kohdan mukaisesti, ovat unionin lainsäädännön mukaisia.
   2.   Unkarin toteuttamat toimenpiteet julkaistaan Euroopan unionin virallisessa lehdessä.

      Tehty Brysselissä 8 päivänä toukokuuta 2017.

            Komission puolesta

         Andrus ANSIP

            Varapuheenjohtaja

      (1)  EUVL L 95, 15.4.2010, s. 1.


title: Euroopan keskuspankin päätös (EU) 2015/297, annettu 15 päivänä joulukuuta 2014 , niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta tehdyn päätöksen EKP/2010/23 muuttamisesta (EKP/2014/56)

text:
               25.2.2015

               FI

               Euroopan unionin virallinen lehti

               L 53/21

         EUROOPAN KESKUSPANKIN PÄÄTÖS (EU) 2015/297,
   annettu 15 päivänä joulukuuta 2014,
   niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta tehdyn päätöksen EKP/2010/23 muuttamisesta (EKP/2014/56)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 32.2 artiklan ja 32.7 artiklan,
   sekä katsoo seuraavaa:

               (1)

               Päätöksessä EKP/2010/23 (1) vahvistetaan mekanismi, jonka perusteella rahapoliittisista operaatioista kertynyt rahoitustulo lasketaan yhteen ja jaetaan.

               (2)

               Päätöksistä EKP/2014/40 (2) ja EKP/2014/45 (3) valossa yksilöitäviä saamisia on mukautettava niiden voittojen ja tappioiden määrän huomioon ottamiseksi, jotka ovat realisoituneet rahapolitiikan harjoittamista varten pidettävien arvopapereiden luovutuksen seurauksena luovutuksen ja sitä seuraavan vuosineljänneksen lopun välisenä aikana.

               (3)

               Koska maturiteetiltaan vähintään yhden vuoden rahapoliittisille operaatioille kertyvät korot lasketaan yhteen ennen niiden perimistä operaation päättyessä, velkapohjan ja yksilöitävien saamisten laskemiseen, josta säädetään päätöksen EKP/2010/23 liitteissä I ja II, on tehtävä mukautus.

               (4)

               Päätöstä EKP/2010/23 olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutos
   Korvataan päätöksen EKP/2010/23 liitteet I ja II tämän päätöksen liitteissä I ja II esitetyllä tekstillä.
   2 artikla
   Voimaantulo
   Tämä päätös tulee voimaan 31 päivänä joulukuuta 2014.

      Tehty Frankfurt am Mainissa 15 päivänä joulukuuta 2014.

            EKP:n puheenjohtaja

         Mario DRAGHI

      (1)  Päätös EKP/2010/23, annettu 25 päivänä marraskuuta 2010, niiden jäsenvaltioiden kansallisten keskuspankkien, joiden rahayksikkö on euro, rahoitustulon jakamisesta (EUVL L 35, 9.2.2011, s. 17).

      (2)  Päätös EKP/2014/40, annettu 15 päivänä lokakuuta 2014, katettujen joukkovelkakirjalainojen kolmannen osto-ohjelman toteutuksesta (EUVL L 335, 22.11.2014, s. 22).

      (3)  Euroopan keskuspankin päätös (EU) 2015/5, annettu 19 päivänä marraskuuta 2014, omaisuusvakuudellisten arvopaperien osto-ohjelman toteutuksesta (EKP/2014/45) (EUVL L 1, 6.1.2015, s. 4).

      LIITE I

            ”LIITE I

               VELKAPOHJAN RAKENNE

                        A.

                        Velkapohja sisältää yksinomaan seuraavat erät:

                                    1.

                                    Liikkeessä olevat setelit
                                    Kun tätä liitettä sovelletaan käteisrahan käyttöönottovuonna kunkin eurojärjestelmään liittyvän kansallisen keskuspankin osalta, ’liikkeessä olevat setelit’

                                                a)

                                                sisältävät kansallisen keskuspankin liikkeeseen laskemat kansallisen valuuttayksikön määräiset setelit ja

                                                b)

                                                niiden määrästä on vähennettävä niihin ennakkoon jaettaviin euroseteleihin liittyvien korottomien lainojen arvo, joita ei ole vielä veloitettu (osa yhdenmukaistetun taseen vastaavien erästä 6).

                                          Käteisrahan käyttöönottovuoden jälkeen ’liikkeessä olevilla seteleillä’ tarkoitetaan kunkin kansallisen keskuspankin osalta ainoastaan euromääräisiä seteleitä.
                                    Jos TARGET2 on kiinni käteisrahan käyttöönottopäivänä, kansallisen keskuspankin velka, joka johtuu euroseteleistä, jotka on jaettu ennakkoon ja jotka ovat tulleet liikkeeseen ennen käteisrahan käyttöönottopäivää, lasketaan mukaan velkapohjaan (osana yhdenmukaistetun taseen vastattavien erään 10.4 kuuluvia vastaavia tilejä), kunnes velka tulee osaksi TARGET2-tapahtumista johtuvia eurojärjestelmän sisäisiä velkoja.

                                    2.

                                    Rahapoliittisiin operaatioihin liittyvät euromääräiset velat euroalueen luottolaitoksille, kaikki seuraavat mukaan luettuina:

                                                a)

                                                sekkitilit, mukaan lukien EKPJ:n perussäännön 19.1 artiklan mukaiset vähimmäisvarannot (yhdenmukaistetun taseen vastattavien erä 2.1),

                                                b)

                                                eurojärjestelmän talletusmahdollisuuteen tehdyt talletukset (yhdenmukaistetun taseen vastattavien erä 2.2),

                                                c)

                                                määräaikaistalletukset (yhdenmukaistetun taseen vastattavien erä 2.3),

                                                d)

                                                käänteisistä hienosäätöoperaatioista johtuvat velat (yhdenmukaistetun taseen vastattavien erä 2.4)

                                                e)

                                                vakuuksien muutospyyntöihin liittyvät talletukset (yhdenmukaistetun taseen vastattavien erä 2.5).

                                    3.

                                    Laiminlyöntiin syyllistyneille eurojärjestelmän vastapuolille olevat talletusvelat, jotka on siirretty yhdenmukaistetun taseen vastattavien erästä 2.1.

                                    4.

                                    Kansallisten keskuspankkien eurojärjestelmän sisäiset velat, jotka syntyvät kun EKP laskee liikkeeseen velkasitoumuksia EKP:n suuntaviivojen EKP/2011/14 (1) liitteen I luvun 3.3 mukaisesti (yhdenmukaistetun taseen vastattavien erä 10.2),

                                    5.

                                    Liikkeessä oleviin euroseteleihin liittyvät eurojärjestelmän sisäiset nettovelat mukaan lukien tämän päätöksen 4 artiklan soveltamisesta johtuvat nettovelat (osa yhdenmukaistetun taseen vastattavien erästä 10.3).

                                    6.

                                    TARGET2-tapahtumista johtuvat eurojärjestelmän sisäiset nettovelat, joille maksetaan laskentakoron mukaista korkoa (osa yhdenmukaistetun taseen vastattavien erästä 10.4).

                                    7.

                                    Kunkin kansallisen keskuspankin vuosineljänneksen lopussa kirjaamat korot, jotka ovat kertyneet rahapoliittisiin operaatioihin liittyvistä, maturiteetiltaan vähintään yhden vuoden veloista (osa yhdenmukaistetun taseen vastattavien erästä 12.2).

                        B.

                        Kunkin kansallisen keskuspankin velkapohjan määrä lasketaan suuntaviivoissa EKP/2010/20 vahvistettujen yhdenmukaistettujen tilinpäätöksen laatimista koskevien periaatteiden ja sääntöjen mukaisesti.

         (1)  Suuntaviivat EKP/2011/14, annettu 20 päivänä syyskuuta 2011, eurojärjestelmän rahapolitiikan välineistä ja menettelyistä (EUVL L 331, 14.12.2011, s. 1).”

      LIITE II

            ”LIITE II

               YKSILÖITÄVIEN SAAMISTEN RAKENNE

                        A.

                        Yksilöitävät saamiset sisältävät yksinomaan seuraavat erät:

                                    1.

                                    Rahapoliittisiin operaatioihin liittyvät euromääräiset luotot euroalueen luottolaitoksille (yhdenmukaistetun taseen vastaavien erä 5).

                                    2.

                                    Rahapolitiikan harjoittamista varten pidettävät arvopaperit (yhdenmukaistetun taseen vastaavien erä 7.1).

                                    3.

                                    Eurojärjestelmän sisäiset saamiset, jotka vastaavat muiden valuuttavarantosaamisten kuin kullan siirtoa EKP:lle EKPJ:n perussäännön 30 artiklan mukaisesti (osa yhdenmukaistetun taseen vastaavien erästä 9.2).

                                    4.

                                    Liikkeessä oleviin euroseteleihin liittyvät eurojärjestelmän sisäiset nettosaamiset mukaan lukien tämän päätöksen 4 artiklan soveltamisesta johtuvat nettosaamiset (osa yhdenmukaistetun taseen vastaavien erästä 9.4).

                                    5.

                                    TARGET2-tapahtumista johtuvat eurojärjestelmän sisäiset nettovelat, joille maksetaan laskentakoron mukaista korkoa (osa yhdenmukaistetun taseen vastaavien erästä 9.5).

                                    6.

                                    Kulta, mukaan lukien EKP:lle siirrettyyn kultaan liittyvät saamiset sellaisena määränä, että kukin kansallinen keskuspankki kykenee yksilöimään kullastaan osuuden, joka vastaa tilannetta, jossa sen osuutta merkityn pääoman jakoperusteesta sovelletaan kaikkien kansallisten keskuspankkien yksilöimän kullan kokonaismäärään (yhdenmukaistetun taseen vastaavien erä 1 ja osa vastaavien erästä 9.2).
                                    Tätä päätöstä sovellettaessa kulta arvostetaan 31 päivänä joulukuuta 2002 voimassa olleen kullan euromääräisen hinnan perusteella.

                                    7.

                                    Sellaisista euroseteleistä johtuvat saamiset, jotka on jaettu ennakkoon suuntaviivojen EKP/2006/9 mukaisesti ja jotka ovat tulleet liikkeeseen ennen käteisrahan käyttöönottopäivää (osana yhdenmukaistetun taseen vastaavien erää 4.1 käteisrahan käyttöönottopäivään saakka ja sen jälkeen osana yhdenmukaistetun taseen vastaavien erän 9.5 vastaavia tilejä), kuitenkin vain siihen saakka, kunnes tällaisesta saamisesta tulee osa TARGET2-tapahtumista johtuvia eurojärjestelmän sisäisiä velkoja.

                                    8.

                                    Eurojärjestelmän luottotoimiin liittyvät eurojärjestelmän vastapuolten laiminlyönneistä johtuvat avoimet saamiset ja/tai rahoitusvarat tai kolmansilta olevat saamiset, jotka on otettu omaksi tai hankittu realisoitaessa vakuutta, jonka laiminlyöntiin syyllistynyt eurojärjestelmän vastapuoli on asettanut eurojärjestelmän luottotoimien yhteydessä; siirretty yhdenmukaistetun taseen vastaavien erästä 5 (osa yhdenmukaistetun taseen vastaavien erää 11.6).

                                    9.

                                    Kunkin kansallisen keskuspankin vuosineljänneksen lopussa kirjaamat korot, jotka ovat kertyneet rahapoliittisiin operaatioihin liittyvistä, maturiteetiltaan vähintään yhden vuoden arvopapereista (osa yhdenmukaistetun taseen vastaavien erästä 11.5).

                        B.

                        Kunkin kansallisen keskuspankin yksilöitävien saamisten arvo lasketaan suuntaviivoissa EKP/2010/20 vahvistettujen yhdenmukaistettujen, tilinpäätöksen laatimista koskevien periaatteiden ja sääntöjen mukaisesti.”


title: 2014/364/EU: Neuvoston päätös, annettu 12 päivänä kesäkuuta 2014 , ETA:n sekakomiteassa Euroopan unionin puolesta esitettävästä kannasta yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamiseen

text:
               18.6.2014

               FI

               Euroopan unionin virallinen lehti

               L 178/11

         NEUVOSTON PÄÄTÖS,
   annettu 12 päivänä kesäkuuta 2014,
   ETA:n sekakomiteassa Euroopan unionin puolesta esitettävästä kannasta yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamiseen

      (2014/364/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 196 artiklan yhdessä sen 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.

               (2)

               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

               (3)

               ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

               (4)

               ETA-sopimuksen osapuolten yhteistyö on aiheellista laajentaa koskemaan Euroopan parlamentin ja neuvoston päätöstä N:o 1313/2013/EU (3).

               (5)

               ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin harjoittaa 1 päivästä tammikuuta 2014.

               (6)

               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,

         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa Euroopan unionin puolesta esitettävä kanta ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 12 päivänä kesäkuuta 2014.

            Neuvoston puolesta

            Puheenjohtaja

         Y. MANIATIS

      (1)  EYVL L 305, 30.11.1994, s. 6.

      (2)  EYVL L 1, 3.1.1994, s. 3.

      (3)  Euroopan parlamentin ja neuvoston päätös N:o 1313/2013/EU, annettu 17 päivänä joulukuuta 2013, unionin pelastuspalvelumekanismista (EUVL L 347, 20.12.2013, s. 924).

      LUONNOS
      ETA:N SEKAKOMITEAN PÄÄTÖS N:o .../2014,
      annettu ...,
      yhteistyötä muilla kuin neljän vapauden alaan kuuluvilla erityisalueilla koskevan ETA-sopimuksen pöytäkirjan 31 muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
      sekä katsoo seuraavaa:

                  (1)

                  ETA-sopimuksen osapuolten yhteistyö on aiheellista laajentaa koskemaan unionin pelastuspalvelumekanismista 17 päivänä joulukuuta 2013 annettua Euroopan parlamentin ja neuvoston päätöstä N:o 1313/2013/EU (1).

                  (2)

                  ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin harjoittaa 1 päivästä tammikuuta 2014,

            ON HYVÄKSYNYT TÄMÄN PÄÄTÖKSEN:
      1 artikla
      Lisätään ETA-sopimuksen pöytäkirjassa 31 olevan 10 artiklan 8 kohtaan alakohta seuraavasti:

                  ”d)

                  Yhteisön säädökset, jotka tulevat voimaan 1 päivänä tammikuuta 2014:

                              —

                                 32013 D 1313: Euroopan parlamentin ja neuvoston päätös N:o 1313/2013/EU, annettu 17 päivänä joulukuuta 2013, unionin pelastuspalvelumekanismista (EUVL L 347, 20.12.2013, s. 924).
                              Liechtenstein vapautetaan tähän ohjelmaan osallistumisesta ja sen rahoittamisesta.”

            2 artikla
      Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (2).
      Sitä sovelletaan 1 päivästä tammikuuta 2014.
      3 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

         Tehty Brysselissä

               ETA:n sekakomitean puolesta

               Puheenjohtaja

               ETA:n sekakomitean sihteerit

         (1)  EUVL L 347, 20.12.2013, s. 924.

         (2)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


title: 2012/617/EU: Euroopan parlamentin päätös, 10. toukokuuta 2012 , SESAR-yhteisyrityksen varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/355

         EUROOPAN PARLAMENTIN PÄÄTÖS,
   10. toukokuuta 2012,
   SESAR-yhteisyrityksen varainhoitovuoden 2010 tilien päättämisestä
   (2012/617/EU)
   EUROOPAN PARLAMENTTI, joka

               —

               ottaa huomioon SESAR-yhteisyrityksen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä varainhoitovuodelta 2010 sekä yhteisyrityksen vastaukset (1),

               —

               ottaa huomioon neuvoston 21. helmikuuta 2012 antaman suosituksen (06086/2012 – C7-0050/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi annetun neuvoston asetuksen (EY) N:o 219/2007 muuttamisesta 16 päivänä joulukuuta 2008 annetun neuvoston asetuksen (EY) N:o 1361/2008 (3) ja erityisesti sen 4 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0114/2012),

               1.

               hyväksyy SESAR-yhteisyrityksen varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen SESAR-yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 368, 16.12.2011, s. 32.

      (2)  EYVL L 248, 16.9.2002, s. 1.

      (3)  EUVL L 352, 31.12.2008, s. 12.

      (4)  EYVL L 357, 31.12.2002, s. 72.


Avis juridique important

|

31982D0869

82/869/ETY: Neuvoston päätös, tehty 13 päivänä joulukuuta 1982, jäsenvaltioiden ja yhteisön toimielinten toiminnan yhteensovittamisesta yhteisön toimielinten välisen tietojärjestelmän tarpeen arvioimiseksi sekä sellaisen järjestelmän toteuttamista koskevien ehdotusten valmistelemiseksi

Virallinen lehti nro L 368 , 28/12/1982 s. 0040 - 0041 Suomenk. erityispainos Alue 1 Nide 2 s. 0028  Espanjank. erityispainos: Luku 13 Nide 19 s. 0003  Ruotsink. erityispainos Alue 1 Nide 2 s. 0028  Portugalink. erityispainos: Luku 13 Nide 19 s. 0003

NEUVOSTON PÄÄTÖS,tehty 13 päivänä joulukuuta 1982,jäsenvaltioiden ja yhteisön toimielinten toiminnan yhteensovittamisesta yhteisön toimielinten välisen tietojärjestelmän tarpeen arvioimiseksi sekä sellaisen järjestelmän toteuttamista koskevien ehdotusten valmistelemiseksi (82/869/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 235 artiklan,ottaa huomioon komission ehdotuksen,ottaa huomioon edustajakokouksen lausunnon (),ottaa huomioon talous- ja sosiaalikomitean lausunnon (),sekä katsoo, ettätietojenkäsittelyn, tekstinkäsittelyn ja teleliikenteen yhdentyminen on luonut uusia tietotekniikkoja, joita voitaisiin käyttää yhteisön työn sujuvuuden parantamiseen, erityisesti jatkuvasti lisääntyvässä tiedonvaihdossa yhteisön toimielinten ja jäsenvaltioiden hallinnon välillä,yhteensovittamaton uusien tietotekniikkojen käyttöönotto yhteisön toimielimissä ja jäsenvaltioiden hallintoelimissä sisältää vaaran, että luodaan uusia esteitä vapaalle tiedonvälitykselle,sillä, että käyttömahdollisuudet ja käyttäjien tarpeet yhteisön toimielimissä sekä jäsenvaltioiden hallintoelimissä määritellään selkeästi, pitäisi olla myönteinen vaikutus laitteiston alkuperästä riippumattomien tietojärjestelmiä koskevien teknisten säännösten laatimiseen, julkisen tietoliikenneverkoston kehittämiseen sekä niiden käyttämiseen tietojärjestelmissä; tämän voidaan olettaa kannustavan teollisuutta uudistumaan,näin ollen on syytä määrätä neuvottelumenettelystä, jonka tarkoituksena on arvioida yhteisön toimielinten ja toimivaltaisten kansallisten hallintoelinten tarve käyttää uusia tietotekniikkoja sekä laatia yhteisiä sopimuksia laitteiston alkuperästä riippumatonta tiedonvaihtoa varten, ottaen huomioon kansainvälisen standardoinnin, jakoska perustamissopimuksessa ei ole määräyksiä tämän päätöksen tekemiseksi tarvittavista valtuuksista, on sovellettava 235 artiklaa,ON PÄÄTTÄNYT SEURAAVAA:1 artikla Jäsenvaltiot ja komissio yhteensovittavat toimintansa:1. tarpeiden tunnistamiseksi ja arvioimiseksi,2. tarpeen vaatiessa laatimis- ja toteuttamisohjelmaa koskevien ehdotusten valmistelemiseksi,3. yhteisten sopimusten laatimiseksi laitteiston alkuperästä riippumatonta tiedonvaihtoa varten ottaen huomioon kansainvälisen standardoinnin,perustaakseen toimielinten välisen yhtenäistetyn yhteisön tietojärjestelmän (INSIS), joka mahdollistaa uusien sähköisten tekniikkojen käytön tiedonvaihdossa yhteisön eri toimielinten hallinnon ja jäsenvaltioiden välillä. Muita yhteisön toimielimiä ja laitoksia pyydetään osallistumaan tähän yhteensovittamiseen. Komissio on vastuussa yhteensovittamisesta neuvoa antavassa komiteassa, joka muodostuu jäsenvaltioiden edustajista sekä yhteisön toimielimistä ja laitoksista ja jonka toimivaltuudet on esitetty liitteessä.2 artikla Edellä 1 artiklassa mainitun työn päätyttyä komissio antaa selvityksen neuvostolle ja edustajainkokoukselle sekä antaa sille viimeistään 12 kuukauden kuluttua tämän päätöksen voimaantulosta aiheellisiksi katsomansa ehdotukset.3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 13 päivänä joulukuuta 1982.Neuvoston puolestaPuheenjohtajaU. ELLEMANN-JENSEN() EVYL N:o C 125, 17.5.1982, s. 170() EVYL N:o C 343, 31.12.1981, s. 4